CELEX: 62012CA0059
Language: hr
Date: 2013-10-03 00:00:00
Title: Predmet C-59/12: Presuda Suda (prvo vijeće) od 3. listopada 2013. (zahtjev za prethodnu odluku Bundesgerichtshof — Njemačka) — BKK Mobil Oil Körperschaft des öffentlichen Rechts protiv Zentrale zur Bekämpfung unterlauteren Wettbewerbs eV (Direktiva 2005/29/EZ — Nepoštena poslovna praksa — Područje primjene — Zavaravajuće informacije koje je prenio javni fond zdravstvenog osiguranja iz sustava zakonskog socijalnog osiguranja — Zavod ustanovljen kao javnopravno tijelo)

23.11.2013   
            
            
               HR
            
            
               Službeni list Europske unije
            
            
               C 344/20
            
         Presuda Suda (prvo vijeće) od 3. listopada 2013. (zahtjev za prethodnu odluku Bundesgerichtshof — Njemačka) — BKK Mobil Oil Körperschaft des öffentlichen Rechts protiv Zentrale zur Bekämpfung unterlauteren Wettbewerbs eV
   (Predmet C-59/12) (1)
   
   (Direktiva 2005/29/EZ - Nepoštena poslovna praksa - Područje primjene - Zavaravajuće informacije koje je prenio javni fond zdravstvenog osiguranja iz sustava zakonskog socijalnog osiguranja - Zavod ustanovljen kao javnopravno tijelo)
   2013/C 344/34
   Jezik postupka: njemački
   
      Sud koji je uputio zahtjev
   
   Bundesgerichtshof
   
      Stranke u glavnom postupku
   
   
      Tužitelj: BKK Mobil Oil Körperschaft des öffentlichen Rechts
   
      Tuženik: Zentrale zur Bekämpfung unlauteren Wettbewerbs eV
   
      Predmet
   
   Zahtjev za prethodnu odluku — Bundesgerichtshof — Tumačenje članka 3. stavka 1. Direktive 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”) (SL L 149, str. 22.) (SL, posebno izdanje na hrvatskom jeziku, poglavlje 15., svezak 8., str. 101.) u svezi s člankom 2. točkom (d) te Direktive — Područje primjene — Pojmovi „poslovna praksa” i „poslovni subjekt” — Reklama/promidžbena poruka fonda javnog zdravstvenog osiguranja koja sadrži zavaravajuće informacije o šteti koju će pretrpjeti klijenti u slučaju promjene fonda za zdravstveno osiguranje
   
      Izreka
   
   Direktivu 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”) valja tumačiti u smislu da tijelo javnog prava s djelatnostima od općeg interesa kao što su upravljanje javnim zdravstvenim osiguranjem, spada u osobe na koje se primjenjuje Direktiva.
   
      (1)  SL C 138,12.5.2012.